Den Vest-Sjællandske Avis, 1821-07-31
Forordning om en axtraordinaire Rug- og Byg Leverance af Ager og Engs Hartkorn i Danmark. Vi Frederik den Siette, af Guds Naade Konge til Danmark &c. a., giøre vitterligt: Da det ansees efter Tidsomstændighederne fremdeles at kunne være til Lettelse for Landboerne at give Leilighed til at yde en Deel af deres Kornvarer til Afdrag paa deres Skatter, saa have Vi, ligesom for afvigte Aar blev i lige Henseende ved Forordningen af 2den Augusti samme Aar udskreven en extraordinaire Rug og Byg-Leverance, ogsaa allernaadigst besluttet for indeværende Aar at udskrive en Rug- og Byg Leve rance af Ager og Engs Hartkorn i Vort Rige Danmark imod en bestemt Betaling, der kan liqvideres i Skatterne. Thi byde og befale Vi, 1) Af hver Tønde privilegeret Ager og Engs Hartkorn i Vort Rige Danmark skal leveres 4 Skiepper Rug og 4 Skiepper Byg, og af hver Tønde uprivilegeret Ager og Engs Hartkorn sammesteds 6 Skiepper Rug og 6 Skiepper Byg. Dog skal paa vort Land Bornholm ikkun leveres 2 Skiepper Rug og 2 Skiepper Byg af hver Tønde Hartkorn. 2) Da denne Udskrivning skeer alene til Lettelse for Yderne, saa skal det være disse tilladt, forsaavidt de ønske det, at frasige sig Leverancen, naar Frasigelsen skeer for et samlet Gods eller for et heelt Sogn, og inden næstkommende September Maaneds Udgang, anmeldes til vedkommende Amtmand, som dereftet giver Amtstuen den i saa Henseende fornødne Ordre, og uopholdeligen, saasnart bemeldte Maaned er forløben, indsender Anmeldelserne til Vort Rentekammer. Saa skal det og, under lige Betingelse, som nysnævnte, i Henseende til Anmeldelse for vedkommende Amtmand, være de Ydere, som ønske det, godsviis eller sogneviis tilladt at levere Rug i Stedet for det udskrevne Byg, Skieppe for Skieppe. Men efter næstkommende September Maaneds Udgang bliver hverken nogen Frasigelse af Leverancen modtagen, eller Ydelse af Rug i Stedet for Byg tilladt, saa at altsaa for det Gods eller det Sogn, for hvilket ingen slig Frasigelse og heller ikke nogen Anmeldelse om den ommeldte Forandring i Leverancen er skeet til Amtmanden inden næstkommende 1ste October, antages, Vedkommende at ville yde Leverancen aldeles i Overeensstemmelse med foregaaede §. 1. Og kunne de derefter ikke vente nogen Fritagelse derfor eller Forandring deri, ligesom det i øvrigt, endog inden ovenmeldte Tids Forløb, ikke tillades nogen at levere Byg, eller anden Kornsort for Rug. 3) Kornvarerne skulle være gode, sunde og dygtige. De bør derhos være vel rensede saaledes, at de ere frie for Ukrudsfrøe og al anden Ureenlighed; ligesom de i det hele bør være af den Beskaffenhed, at de forsvarlige Kiøbmandsvarer kunne passere. Desuden bør Rugen vare vel tørret. Og leveres Kornvarene overalt med løst og strøget Maal, samt uden nogen Opmaal, hvad enten Maalingen skeer med heel eller halv Tønde, Skieppe eller Fierdingkar. 4) For den Rug og det Byg, som virkeligen leveres, tilstaae Vi Yderne følgende Betaling, nemlig: 4 Rigsbankdaler 16 Rigsbankskillig Sedler og Tegn for hver Tønde Rug, som ikke veier under 12 Lpd., og 2 Rigsbankdaler 80 Rigsbankskilling Sedler og Tegn for hver Tønde Byg, som ikke veier under 10 Lpd. 14 Pd., men ikkun 3 Rigsbankdaler 64 Rigsbankskilling Sedler og Tegn for hver Tønder Rug, naar den veier under 12 Lpd., og 2 Rigsbankdaler 38 Rigsbankskilling Sedler og Tegn for hver Tønde Byg, naar den veier under 10 Lpd. 14 Pd. Dog modtages ingen Rug, som veier under 11 Lpd. 12 Pd. pr. Tønde, og intet Byg, som veier under 10 Lpd. 8 Pd. pr. Tønde. Og bliver Betalingen at godtgiøre Yderne ved Liqvidation i Vore Skatter saaledes, at, naar Yderne have paadraget sig Restancer af Vore Skatter, skeer Liqvidationen i de ældste af disse Restancer udestaae, eller og deres Skatte Restancer ikke ere tilstrækkelige til Liqvidationen, bør denne skee i de Skatter, som forfalde til Betaling nærmest, efterat Kornvarerne ere afleverede. (Fortsættes.)